આ અંગે મળતી વિગતો અનુસાર અમરેલી નગરપાલિકામાં ગઈકાલે સામાન્યસભા દરમ્યાન સતા પક્ષ અને કોંગ્રેસના સદસ્યો વચ્ચે થયેલ માથાકૂટ બાદ નગરપાલિકા પ્રમુખ જ્યંતિભાઈ રાંણવા એ કોંગ્રેસના ૩ મહિલા અને ૫ પુરૂષ સદસ્યો સામે હુમલો કરી મારમારવાની અને એટ્રોસિટી તેમજ સરકારશ્રી ની મિલકતનું નુકશાન અને ગુંડાગીર્દી કરી ફરજમાં રૂકાવટ લાવવા સબબની પોલીસ ફરિયાદ નોંધાવ્યા બાદ મોડી રાત્રીના કોંગ્રેસના મહિલા સદસયા બાલુબેન દીનેશભાઇ દેવજીભાઇ પરમાર ઉ. વ. ૩૮એ પણ સતા પક્ષના ભાજપના ૧૦ સદસ્યો અને ચીફ ઓફિસર સહીત ૧૧ સામે ખુરસીના ઘા કરી બાલુબેન તેમજ અન્ય કોંગ્રેસના મહિલા સદસ્યને માર મારવા અંગે તેમજ અપશબ્દો બોલી બાલુબેનને તેમજ સદસ્ય રમેશભાઈ ભાભરને જ્ઞાતિ પ્રત્યે અપમાનિત કરી તેમજ સતા પક્ષની મહિલા સદસ્યાઓ એ બાલુબેન ને તેમજ તેની સાથેની કોંગ્રેસની અન્ય મહિલાઓના કપડાં ફાડી નાખ્યા હોવાના મતલબની સીટી પોલીસમાં ફરિયાદ નોંધાવેલ હતી.